விக்கிரமசிங்கவைப் பதவிநீக்கியதற்கு அடுத்தநாள் சிறிசேன பாராளுமன்றத்தை நவம்பர் 16 வரை இடைநிறுத்தும் உத்தரவைப் பிறப்பித்திருக்கிறார்.சாதாரண பெரும்பான்மை ஆதரவுடன் அரசாங்கத்தை அமைப்பதற்கு தேவையான எம்.பி.க்களின் எண்ணிக்கை இல்லாதநிலையில், நம்பிக்கையில்லாப் பிரேரணையொன்றுக்கு முகங்கொடுப்பதை முன்கூட்டியே தவிர்ப்பதற்கும் விக்கிரமசிங்கவின் பக்கத்தில் நிற்கும் எம்.பி.க்களை ராஜபக்ச தனது பக்கத்துக்கு இழுப்பதற்கு காலஅவகாசத்தைக் கொடுப்பதற்காகவுமே ஜனாதிபதி பாராளுமன்றத்தை இடைநிறுத்தினார். இலங்கைத்தீவில் விவகாரங்கள் ஒரு முழுவட்டத்தைச் சுற்றிவந்து நிற்கின்றன.2014 டிசம்பர் வரை நண்பர்களாக இருந்த சிறிசேனவும் ராஜபக்சவும் 2015 ஜனவரி ஜனாதிபதி தேர்தலில் எதிரிகளாக மாறினார்கள். ராஜபக்சவை எதிர்த்து அந்த தேர்தலில் சிறிசேன போட்டியிட்டு வெற்றி பெற்றார்.இப்போது அவர்கள் இருவரும் விக்கிரமசிங்கவை பதவியிலிருந்து அகற்றுவதற்கு திரும்பவும் நண்பர்களாகியிருக்கியிருப்பதைக் காணக்கூடியதாக இருக்கிறது.